Podmienky prijatia na
školu

Predpoklady na štúdium:

Vzťah k prírode a technike

Dobrý grafický prejav

Zmysel pre zodpovednosť za výsledky vlastnej práce

Hlavné kritéria prijatia na školu:

Absolvovanie základnej školy

Úspešné vykonanie príjmacích skúšok z matematiky a slovenského jazyka
(žiaci s výborným prospechom budú prijatí bez príjmacej skúšky)

Príjmacie
skúšky

O pár riadkov nižšie nájdete ukážku príjmacieho pohovoru na našu školu z
minulých ročníkov. Príjmacia skúška pozostáva z dvoch častí:

Príjmacie pohovory zo
slovenského jazyka a literatúry

Príjmacie pohovory z
matematiky

Príjmacie pohovory zo slovenského jazyka v
školskom roku 1999/2000

Diktát:

V byte, ktorý je pod nami, žije stará osamelá pani. Nemá synov ani dcéry,
ktorí by jej spríjemňovali chvíle samoty. V jej milej tvári, ktorú venčia
vrásky, častokrát sa zračí výraz smútku. Rady sme spolu samy. Rozpráva mi
príbehy zo svojej mladosti. Občas jej vyberiem zo vzdialenej lekárne lieky,
ktoré jej predpisujú odborní lekári. Niekedy jej pomôžem s upratovaním, ktoré je
už nad jej sily. Ona sa mi odvďačí pirohmi, aké nevie napiecť nikto iný. Nedávno
nám došlo oznámenie, že je v nemocnici. Zašla som ju navštíviť s kyticou
kosatcov, ktoré zo všetkého najviac miluje. Za prísľub, že znova prídem, sa
poďakovala vďačným stiskom ruky.

Hodnotenie diktátu:

Počet chýb

Výsledná známka

0 - 1

1

2 - 3

2

4 - 6

3

7 - 9

4

od 10

5

Gramatická a literárna časť:

1. Utvor (5 bodov)

a) jednoduchú vetu s viacnásobným vetným členom
b) priraďovacie súvetie
odporovacie
c) podraďovacie súvetie s vedľajšou vetou predmetovou
d)
priraďovacie súvetie stupňovacie
e) podraďovacie súvetie s vedľajšou vetou
prívlastkovou

2. Dlho sme hľadeli tam, kde pomaly vystupovali tmavé siluety jazdcov.
(10 bodov)

a) urči, akými slovnými druhmi sú vyjadrené podčiarknuté slová
b) urči v
podčiarknutých slovách vetné členy

3. Utvor inštrumentál jednotného čísla a datív množného čísla výrazu "Môj
brat". (2 body)

4. Urči jazykový štýl vo vetách: (3 body)

a) Z balíkov sme vyberali krumple.
b) Luna svietila.
c) Na ľavej strane
má vreteno s trojstupňovou prevodovkou.

5. Napíš meno spisovateľa, ktorý kritizuje vo svojom diele malomeštiakov.
Uveď názov diela. (2 body)

6. V nasledujúcom štvorverší: (3 body)

a) urči rým
b) vypíš jednu metaforu
c) vypíš jeden epiteton

"Nikdy som nepočítal tvoje vrásky,
nikdy som nepočítal
tvrdosť tvojich dlaní.
Červené slnko tvojej lásky
ma zohrievalo na
svitaní."

7. Pomenuj podčiarknuté básnické obrazy v slohe: (3 body)

"Plávajú aj básne veliké.
Kryhy ľadové sú v mori,
ľady.
Lesknú sa jak čepeľ na dýke.
Nač ich písať ? Namejú
ich radi.

8. Uveď meno autora v dielach: (3 body)

a) Starec a more
b) Rysavá jalovica
c) Kto kráča po ceste

9. Urči druh zámen: (4 body)

a) tenže
b) tento
c) nikto
d) každý

10. Napíš vetu v ktorej budú v uvedenom poradí tieto vetné členy: príslovkové
určenie miesta, nepriamy predmet, slovesný prísudok, zhodný prívlastok,
vyjadrený podmet. (5 bodov)

Spolu možno dosiahnuť 30 bodov.

Príjmacie pohovory z matematiky v školskom
roku 1998/1999

1. Zjednodušte výraz, určte podmienky a overte správnosť výpočtu tak,
že
za premennú x dosaďte x = 3. (5 bodov)

2. Riešte sústavu rovníc a urobte skúšku správnosti. (5 bodov)

3. V dielni pracovali tri skupiny, ktoré mali zhotoviť rovnaké množstvo
výrobkov. Prvá skupina prekročila plán o 4 %, druhá skupina o 6 % a tretia
splnila plán na 100 %. Spolu vyhotovili 1860 kusov výrobkov. Koľko výrobkov
vyhotovila každá skupina ? (4 body)

4. Rovnoramenný trojuholník ABC má základňu z = 8 m, rameno r = 5 m.
Vypočítajte obsah trojuholníka. (5 bodov)

5. V nádrži tvaru kvádra je 9120 hektolitrov vody. Dno nádrže má rozmery a =
34 m, b = 27 m. Do akej výšky siaha voda ? (5 bodov)

6. Na mape s mierkou 1 : 100 000 sú dve miesta A, B od seba vzdialené 9 cm.
Na mape s inou mierkou je vzdialenosť tých istých miest 6 mm. Určte mierku tejto
mapy. Aká je vzdialenosť miest A,B v skutočnosti ? (6 bodov)

Spolu možno dosiahnuť 30 bodov.

Počet bodov

Výsledná známka

30 - 26

výborný

25 - 21

chválitebný

20 - 16

dobrý

15 - 11

dostatočný

10 - 0

nedostatočný